Άβιλα Λυσανίου

Η Άβιλα Λυσανίου (λατινικά: Abila Lysaniae) ήταν αρχαία πόλη στον ποταμό Χρυσορρόα και πρωτεύουσα της αρχαίας Αβιληνής στην Κοίλη Συρία. 

Ο χώρος ταυτίζεται στις μέρες μας με το χωριό Σουκ Ουάντι Μπαράντα (που ονομάζεται Αμπίλ ες Σουκ από πρώιμους Άραβες γεωγράφους), το οποίο βρίσκεται περίπου 20 χιλιόμετρα βορειοδυτικά της Δαμασκού στη Συρία. Έχει επίσης αναγνωριστεί ως το χωριό Αμπίλ ακριβώς νότια της Χομς στην κεντρική Συρία. 

Η επωνυμία της πόλης προέρχεται από τον Λυσανία, κυβερνήτη της περιοχής.

Ο χώρος περιλαμβάνει ερείπια ναού, υδραγωγεία, καθώς και επιγραφέςRaphaël Savignac, “Texte complet de l’inscription d’Abila relative a Lysanias,” Revue Biblique 9.4 (1912): 533-540 στις όχθες του ποταμού. Αν και τα ονόματα Άβελ (Άμπελ) και Άβιλα διαφέρουν ως προς τη ρίζα και την έννοια, η ομοιότητά τους οδήγησε στη διάδοση της παράδοσης ότι αυτός ήταν ο τόπος της ταφής του Άβελ. 

Η πόλη αναφέρεται στην Καινή ΔιαθήκηΚατά Λουκάν Ευαγγέλιον, εδάφιο 3:1. Σύμφωνα με τον Φλάβιο Ιώσηπο, η Αβιληνή ήταν ένα ξεχωριστό βασίλειο της Ιτουραίας μέχρι το 37 μ.Χ., όταν παραχωρήθηκε από τον αυτοκράτορα Καλιγούλα στον Ηρώδη Αγρίππα Α'. Το 52 μ.Χ., ο Κλαύδιος το παραχώρησε στον Ηρώδη Αγρίππα Β'.

Ο λεξικογράφος Ουίλιαμ Σμιθ αναφέρει μια διατριβή, που υποδεικνύει ότι αυτή η Άβιλα είναι η ίδια πόλη με τη Λευκάδα στον ποταμό Χρυσορρόα, η οποία για μια περίοδο πήρε το όνομα Κλαυδιόπολις, όπως φαίνεται από μερικά νομίσματα που περιγράφει ο Τζόζεφ Ιλάριους Έκελ.

 Επισκοπή 
Η Άβιλα Λυσανίου, η οποία βρισκόταν στη ρωμαϊκή επαρχία της Φοινίκης, ήταν επίσης χριστιανική επισκοπή. Η κοπτική εκδοχή των πράξεων της Πρώτης Συνόδου της Νίκαιας περιλαμβάνει έναν Ελικώνιο αυτής της επισκοπής μεταξύ των συμμετεχόντων.Heinrich Gelzer, Patrum Nicaenorum nomina, Leipzig 1898, p. 85, nº 77. Ο Ιορδάνης ήταν στη Σύνοδο της Αντιόχειας το 445 και στη Σύνοδο της Χαλκηδόνας το 451. Ο Ιωάννης ήταν ένας από τους υπογράφοντες μιας κοινής επιστολής, που έστειλαν οι επίσκοποι της Φοινίκης το 458 στον Βυζαντινό Αυτοκράτορα Λέοντα Α΄ τον Θράκα για να διαμαρτυρηθούν για τη δολοφονία του Προτερίου της Αλεξάνδρειας. Ο Αλέξανδρος εκδιώχθηκε από τον αυτοκράτορα Ιουστίνο Α' το 518 για τις συριακές ορθόδοξες τάσεις του.Michel Lequien, Oriens christianus in quatuor Patriarchatus digestus, Paris 1740, Vol. II, coll. 843-846Siméon Vailhé, v. 2. Abila, in Dictionnaire d'Histoire et de Géographie ecclésiastiques, vol. I, Paris 1909, coll. 120-122

Στις μέρες μας, αναφέρεται πλέον από την Καθολική Εκκλησία ως τιμητική επισκοπή.Annuario Pontificio 2013 (Libreria Editrice Vaticana 2013 ), p. 822

 Παραπομπές 

Κατηγορία:Καθολικές τιμητικές επισκοπές στην Ασία
Κατηγορία:Ρωμαϊκή Συρία
Κατηγορία:Αρχαία Συρία
Κατηγορία:Αρχαιολογικοί τόποι στη Συρία